باتريشيا اروجو (Patricia Araujo) (11 مارس 1982 - 6 يوليه 2019) ممثلة بورنوجرافية شيميل برازيلية ، اسمها الحقيقى باتريشيا اوليڤيرا (Patricia Oliveira) . اتولدت باتريشيا اروجو يوم 11 مارس 1982 فى مدينة ريو دى جانيرو فى ولاية ريو دى جانيرو فى البرازيل ، وكانت فى الاصل راجل اسمه فيليپى سيلڤا دى اروجو (Felipe Silva de Araujo) قبل مايعمل عملية اتحول بعدها لواحدة ست . لما كانت باتريشيا اروجو فى سن 12 سنة وهى لسه ولد وكانت فى المدرسة بدأ يظهر عليها تمردها على ذكورتها لما اتمسكت وهى بتبوس زميلها فى المدرسة من بوءه ، وكان نتيجة كده وصول انطباع لإدارة المدرسة انها ولد منحل اخلاقيا واتعرضت للاضطهاد من المشرفة المسئولة عن التلاميذ لغاية لما اتفصلت من المدرسة سنة 1997 . بعد كده اعترفت لأبوها وأمها انها شايفة نفسها واحدة ست ومش مقتنعة انها راجل بدليل انجذابها للرجالة ، لدرجة ان اخوها الكبير حاول يطردها من البيت لكن أبوها وأمها منعوه من انه يتعرضلها . ومن ساعتها ابتدت تلبس الفساتين و السوتيانات و الكلوتات براحتها ، وفى نفس السنة عملت العملية اللى حولتها جنسيا من راجل لواحدة ست وبعدها على طول اتجوزت راجل عنده 20 سنة وعاشت معاه فى مدينة ساو باولو فى البرازيل .